**PIELIKUMS**

Limbažu novada domes

22.04.2021. sēdes lēmumam

(protokols Nr.8, 20.§)

**DARBA UZDEVUMS**

**Limbažu novada Attīstības programmas 2022. - 2028. gadam izstrāde**

1. Izstrādāt Limbažu novada Attīstības programmas 2022.-2028. gadam (turpmāk – AP), kurā noteikts jaunizveidotā Limbažu novada vidēja termiņa prioritātes un pasākumu kopums pašvaldības ilgtermiņa stratēģisko mērķu un noteikto ilgtermiņa prioritāšu īstenošanai.
2. Attīstības programmas izstrādes pamatojums:
   1. Likuma „Par pašvaldībām” 14. panta otrās daļas 1. punkts;
   2. Attīstības plānošanas sistēmas likuma 6.panta ceturtā daļa, 8. un 10. pants;
   3. Teritorijas attīstības plānošanas likuma 5.panta pirmās daļas 3.punkts, 12.panta pirmā daļa un 22.pants;
   4. Likums “Par ietekmes uz vidi novērtējumu”;
   5. Administratīvo teritoriju un apdzīvoto vietu likums, kas paredz, ka Limbažu novadu veidos apvienojot esošos Limbažu, Alojas un Salacgrīvas novadus;
   6. Ministru kabineta 2014.gada 14.oktobra noteikumi Nr.628 „Noteikumi par pašvaldību teritorijas attīstības plānošanas dokumentiem”;
   7. Ministru kabineta 2009.gada 25.augusts noteikumi Nr. 970 „Sabiedrības līdzdalības kārtība attīstības plānošanas procesā”;
   8. Ministru kabineta 2020.gada 13.oktobra noteikumi Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība”;
   9. Ministru kabineta 2004.gada 23.marta noteikumi Nr.157 “Kārtība, kādā veicams ietekmes uz vidi stratēģiskais novērtējums”;
   10. Spēkā esošajiem Limbažu, Alojas un Salacgrīvas novada attīstības plānošanas dokumentiem, kā arī citus nozaru politikas plānošanas dokumentus, kas saistīti ar novada būtiskiem jautājumiem – reģionālā politika, transporta attīstība, izglītība, tūrisms, u.c.
3. AP izstrādāt saskaņā ar Latvijas Republikas spēkā esošo normatīvo aktu prasībām, aktuālajiem Vides aizsardzības un reģionālās attīstības ministrijas (turpmāk - VARAM) metodiskajiem ieteikumiem ilgtspējīgas attīstības stratēģiju un attīstības programmas izstrādei un nozaru politiku pamatnostādnes un plānošanas dokumentiem, kas tieši saistīti ar novada attīstībai būtiskiem jautājumiem – reģionālā politika, transporta attīstība, izglītība, kā arī līdzšinējās stratēģiskās iestrādnes.
4. Izvērtēt dažādu jomu attīstību un attīstību kavējošu jautājumu risināšanu, ņemot vērā aktuālos Eiropas Komisijas apstiprinātās regulas 2021.-2027.laika periodam, nacionālā līmeņa, Plānošanas reģiona attīstības plānošanas dokumentus, kā arī papildus ņemt vērā arī ar jaunizveidotā Limbažu novada robežojošo kaimiņu novadu teritorijas attīstības plānošanas dokumentus.
5. Izvērtēt esošo Limbažu, Alojas un Salacgrīvas novadu attīstības plānošanas dokumentus un sagatavot jaunā Limbažu novada AP 2022.-2028.gadam sadarbībā ar darba grupām.
6. AP izstrādāt vienlaicīgi ar jaunizveidojamā Limbažu novada Ilgtspējīgas attīstības stratēģiju 2022.-2046. gadam.
7. Rīcības un Investīciju plānus izstrādāt vienotā finanšu programmas sistēmā, sasaistot ar Budžeta plānu.
8. Par lēmuma izpildi atbild novada AP izstrādes vadītājs – Limbažu novada pašvaldības Attīstības nodaļas vadītājs.
9. Attīstības programmas izstrādes uzdevumi:
   1. Izvērtēt un saskaņot Limbažu, Alojas un Salacgrīvas novada Ilgtspējīgas attīstības stratēģijās (turpmāk - IAS) noteiktās ilgtermiņa vīzijas, stratēģiskos mērķus, ilgtermiņa prioritātes un vidēja termiņa prioritātes;
   2. Definēt jaunizveidojamā Limbažu novada vidēja termiņa stratēģiskos uzstādījumus, attīstības virzienus un rīcību kopumu, finanšu resursus un atbildīgos izpildītājus to īstenošanai;
   3. Izvērtēt un ņemt vērā Plānošanas reģiona, esošo Limbažu, Alojas un Salacgrīvas novadu, un pašvaldību, ar kurām robežojas jaunizveidojamais Limbažu novads, spēkā esošos teritorijas attīstības plānošanas dokumentus;
   4. Izstrādājot AP, apzināt un ņemt vērā iepriekš izstrādātajos novadu plānošanas dokumentos jau ieplānotos un uzsāktos projektus;
   5. Nodrošināt sabiedrības pārstāvju līdzdalību AP izstrādē, veicot iedzīvotāju anketēšanu, iesaistot darba grupās un sabiedriskajās apspriedēs, atbilstoši Ministru kabineta 2009.gada 25.augusta noteikumos Nr. 970 „Sabiedrības līdzdalības kārtība attīstības plānošanas procesā” noteiktajam;
   6. Veikt stratēģiskā ietekmes uz vidi novērtējuma procedūru, ja tas nepieciešams, saskaņā ar Vides pārraudzības valsts biroja lēmumu;
   7. AP izstrādes gaitā sadarboties ar apstiprinātajām darba grupām;
   8. Organizēt vismaz piecas tematiskās darba grupas, tiekoties ar katru darba grupu ne mazāk kā trīs reizes izstrādes procesa laikā;
   9. Veikt esošās situācijas analīzi un izvērtēšanu, apkopojot nozaru datus, izstrādāt priekšlikumus;
   10. Izstrādāt AP Stratēģisko daļu;
   11. Izstrādāt Rīcības plānu vismaz 3 gadu periodam;
   12. Izstrādāt Investīciju plānu vismaz 3 gadu periodam;
   13. Veikt AP īstenošanas uzraudzības kārtības izstrādi un tās vadlīnijas;
   14. Sagatavot pārskatu par sabiedrības līdzdalības pasākumiem, t.i. publiskajās apspriešanās iesniegto priekšlikumu analīzi;
   15. AP izstrādē nodrošināt sabiedrības informētību un veicināt novada iedzīvotāju līdzdalību publiskajās apspriešanās, tematiskajās darba grupās, aptaujās, un to apkopojumos, analīzē. Izstrādāt info grafikas, iedzīvotājiem viegli uztveramā formā.
10. AP izstrādes process un izpildes termiņi:

|  |  |  |
| --- | --- | --- |
| **Nr.**  **p.k.** | **Pasākums** | **Termiņš** |
| **1.** | **Sagatavošanās AP** **izstrādei** | 2021. gada aprīlis - jūnijs |
| 1.1. | Limbažu, Alojas un Salacgrīvas domes lēmumi par AP izstrādes uzsākšanu un darba grupu izveidi. | 2021.gada aprīlis - maijs |
| 1.2. | Lēmuma par AP izstrādes uzsākšanu publicēšana TAPIS, pašvaldības tīmekļa vietnē (piecu darbdienu laikā pēc lēmuma pieņemšanas) un informatīvajā izdevumā vai vietējā laikrakstā.  Iepirkuma veikšana pakalpojuma sniedzēja piesaistei AP projekta izstrādei, līguma slēgšana. | 2021.gada aprīlis - jūnijs |
| 1.3. | Esošo novadu (Limbažu, Alojas, Salacgrīvas) plānošanas dokumentu izvērtēšana, pašreizējās situācijas analīze un raksturojuma izstrāde. | 2021.gada jūnijs - jūlijs |
| 1.4. | AP izstrādes sabiedrības līdzdalības un kopējā darba plāna izstrāde. | 2021.gada jūnijs - jūlijs |
| 1.5. | Paziņojuma par sabiedrības līdzdalību (iekļaujot kritērijus sabiedrības pārstāvju izvēlei) sagatavošana un publicēšana pašvaldības tīmekļa vietnē un informatīvajā izdevumā vai vietējā laikrakstā. | 2021.gada jūnijs - jūlijs |
| 1.6. | Tematisko darba grupu izveidošana, piesaistot attiecīgo nozaru speciālistus un viedokļu līderus, kā arī, ja nepieciešams, reģionu un kaimiņu pašvaldību attīstības/ teritorijas plānošanas speciālistus. | 2021.gada jūlijs - augusts |
| 1.7. | Iedzīvotāju anketēšana un anketu rezultātu apkopošana.  Tematisko sanāksmju organizēšana, iesaistot sabiedrības līderus, nozaru speciālistus, rezultātu apkopošana. | 2021.gada jūlijs - augusts |
| 1.8. | Pārskata ziņojums vadības darba grupai par jaunizveidojamā Limbažu novada pašvaldības attīstības programmas izstrādes procesu un sasniegtajiem rezultātiem, t.sk. ar AP saistītu augstāka un līdzīga līmeņa dokumentu analīzes apkopojums. | 2021.gada augusts - septembris |
| **2.** | **Stratēģiskais ietekmes uz vidi novērtējums** |  |
| 2.1. | Konsultācijas ar attiecīgo Valsts vides dienesta reģionālo vides pārvaldi, kā arī ar Dabas aizsardzības pārvaldi un Veselības inspekciju par AP īstenošanas iespējamo ietekmi uz vidi un cilvēku veselību, kā arī par stratēģiskā ietekmes uz vidi novērtējuma nepieciešamību. Iesniegums Vides pārraudzības valsts birojā stratēģiskā ietekmes uz vidi novērtējuma nepieciešamības izvērtēšanai. | 2021.gada maijs |
| 2.2. | Vides pārraudzības valsts birojs pieņem un rakstiski paziņo izstrādātājam lēmumu par to, vai AP ir vai nav nepieciešams veikt stratēģisko ietekmes uz vidi novērtējumu. | 2021.gada maijs- jūnijs |
| 2.3. | Ja Vides pārraudzības valsts birojs pieņem lēmumu, ka pašvaldībai ir jāizstrādā vides pārskats, tad izstrādātājs konsultējas ar Vides pārraudzības valsts biroju un Valsts vides dienesta reģionālo vides pārvaldi, kā arī, ja nepieciešams, ar Dabas aizsardzības pārvaldi un Veselības inspekciju par vides pārskatā iekļaujamo informāciju un tās detalizācijas pakāpi. | 2021.gada maijs- jūnijs |
| **3.** | **AP 1.redakcijas izstrāde** | 2021.gada maijs -oktobris |
| 3.1. | AP 1.redakcijas izstrāde | 2021.gada maijs -oktobris |
| 3.2. | Vides pārskata 1.redakcijas izstrāde.  Ja nepieciešams, Stratēģiskās ietekmes uz vidi novērtējuma (turpmāk IVN) veikšana. | 2021.gada maijs- oktobris |
| 3.3. | Tematisko darba grupu organizēšana, rezultātu apkopošana. Statistikas datu, informācijas un tendenču apkopošana, analīze, secinājumu izstrāde. | 2021.gada maijs- septembris |
| 3.4. | Jaunizveidotā Limbažu novada domes deputātu informēšana par AP izstrādes procesu u.c. sagatavotajiem materiāliem. | 2021.gada jūlijs |
| 3.5. | AP un Vides pārskata (ja piemērota IVN procedūra) 1.redakcijas izskatīšana darba grupās. | 2021.gada septembris - oktobris |
| **4.** | **Publiskā apspriešana un saskaņošana** |  |
| 4.1. | Domes lēmums par AP un Vides pārskata (ja piemērota IVN procedūra) 1.redakcijas nodošanu publiskajai apspriešanai un institūciju atzinumu saņemšanai. Plānošanas reģiona informēšana par atzinuma sniegšanas nepieciešamību. | 2021.gada oktobris |
| 4.2. | Domes lēmums par AP un Vides pārskata (ja piemērota IVN procedūra) 1.redakcijas publicēšana TAPIS un pašvaldības tīmekļa vietnē (piecu darbdienu laikā pēc lēmuma pieņemšanas) un informatīvajā izdevumā vai vietējā laikrakstā. | 2021.gada oktobris - novembris |
| 4.3. | AP un Vides pārskata (ja piemērota IVN procedūra) 1.redakcijas publiskā apspriešana (vismaz 30 dienas).  Vides pārskata 1.redakcijas saskaņošana ar Vides pārraudzības valsts biroja norādītajām iestādēm (ja piemērota IVN procedūra). Vides pārraudzības valsts birojs vides pārskatu izskata 30 dienu laikā.  Plānošanas reģions AP izvērtē divu nedēļu laikā. | 2021.gada novembris - decembris |
| 4.4. | AP un Vides pārskata (ja piemērota IVN procedūra) projekta publiskās apspriešanas rezultātu, t.sk. atzinumos norādīto iebildumu un priekšlikumu apkopošana. Rezultātu izvērtēšana darba un vadības grupā, vienojoties par nepieciešamajiem precizējumiem.  Saskaņošana ar Plānošanas reģionu. | 2022.gada janvāris |
| 4.5. | AP un Vides pārskata (ja piemērota IVN procedūra) publiskās apspriešanas kopsavilkuma izstrādāšana, kopsavilkuma publicēšana pašvaldības tīmekļa vietnē un informatīvajā izdevumā. | 2022.gada janvāris - februāris |
| **5.** | **AP un Vides pārskata (ja piemērota IVN procedūra)** **gala redakcijas izstrāde.** | 2022.gada februāris - jūlijs |
| 5.1. | AP redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus. | 2022.gada februāris - marts |
| 5.2. | AP un Vides pārskata (ja piemērota IVN procedūra) izskatīšana Limbažu novada domes sēdē. Lēmuma par apstiprināšanu vai precizēšanu pieņemšana.  Ja tiek pieņemts lēmums par apstiprināšanu, tas tiek ievietots TAPIS un pašvaldības tīmekļa vietnē un informatīvajā izdevumā, un turpmāk minētie pasākumi (5.3.-5.9.) nav veicami. | 2022.gada marts |
| 5.3. | AP un Vides pārskata (ja piemērota IVN procedūra) precizētas redakcijas izstrāde (ja tiek pieņemts domes lēmums par precizēšanu, īstenojami pasākumi 5.3.-5.9.). | 2022.gada marts - aprīlis |
| 5.4. | Domes lēmums par AP redakcijas nodošanu publiskajai apspriešanai. | 2022.gada aprīlis |
| 5.6. | Paziņojuma par AP un Vides pārskata (ja piemērota IVN procedūra) precizētas redakcijas publisko apspriešanu ievietošana TAPIS un pašvaldības tīmekļa vietnē un informatīvajā izdevumā. | 2022.gada aprīlis - maijs |
| 5.7. | Publiskās apspriešanas organizēšana. | 2022.gada maijs - jūnijs |
| 5.8. | Publiskās apspriešanas rezultātu apkopošana. | 2022.gada jūnijs - jūlijs |
| 5.9. | AP un Vides pārskata (ja piemērota IVN procedūra) precizētās redakcijas izskatīšana domes sēdē. Lēmums par AP un Vides pārskata (ja piemērota IVN procedūra) precizētās redakcijas apstiprināšanu. Lēmuma ievietošana TAPIS un pašvaldības tīmekļa vietnē un informatīvajā izdevumā. | 2022.gada jūnijs - jūlijs |

1. Aktualizēt darba uzdevumu un izpildes termiņus, saņemot Vides pārraudzības valsts biroja lēmumu par Vides pārskata izstrādi, pēc AP 1. redakcijas izstrādes, kā arī, nepieciešamības gadījumā, pēc izmaiņām normatīvajos aktos vai pēc vadības grupas ierosinājuma.